OzLabs/hebrew-wiki-articles huggingface dataset:
מרסיה זעירה

מרסיה זעירה (שם מדעי: Maresia nana) הוא צמח חד שנתי, מין נדיר בישראל בסוג מרסיה.

==תיאור==
המרסיה הזעירה היא צמח חד שנתי אפור בעל גבעולים ירקרקים-חומים דקים, המגיעים לגובה של 5–15 סנטימטר. יש לה עלים פשוטים, מסורגים ומאורכים, ברוחב של כ-3 מילימטר ואורך של 1–3 סנטימטר. העלים קשיחים ומכוסים בשיער כוכבי צפוף.

פרחי המרסיה הזעירה הם ורודים וקטנטנים בגודל של 3–5 מילימטר. יש להם 4 עלי גביע באורך של כ-2 מלימטר, 4 עלי כותרת ו-6 אבקנים. המרסיה הזעירה פורחת בחודשים דצמבר-מרץ.

==תפוצה==
מרסיה זעירה גדלה בחולות חוף הים בתפוצה ים-תיכונית (ספרד, האיים הבלארים, צרפת, קורסיקה, סיציליה, איטליה, קרואטיה, מונטנגרו, אלבניה, יון, כרתים, בולגריה, טורקיה, קפריסין, סוריה, לבנון, ישראל, חצי האי סיני, מצרים, לוב, תוניסיה, אלג'יריה, מרוקו) וסהרו-ערבית (קווקז, אפגניסטן, איראן, עיראק).

בישראל היא גדלה במישור החוף בכ-20 אתרים. בעבר נחשבה אשדוד לגבול תפוצתה הדרומית בישראל, אך במאה ה-21 היא זוהתה גם דרומה מאשדוד עד גבול רצועת עזה. במישור החוף הדרומי מצפון לאשדוד היא גדלה במספר מקבצים בחולון, ראשון לציון ופלמחים ובשנת 2017 פורסם שמקבץ שלה זוהה ברחובות. בשנת 2015 זוהו מקבצים של המרסיה הזעירה מדרום לחוף אכזיב ובאזור שפך נחל בצת.

==קישורים חיצוניים==

==הערות שוליים==

קטגוריה:צמחי בר בסכנת הכחדה בישראל
קטגוריה:מצליבים
Forbidden Love

Forbidden Love (בעברית: אהבה אסורה) הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן העשירי שלה, Confessions on a Dance Floor (2005). הוא יצא לאור ב-9 בנובמבר 2005, על ידי חברת התקליטים האחים וורנר, ביחד עם שאר שירי האלבום.
== רקע וכתיבה ==
השיר נכתב והופק על ידי מדונה וסטיוארט פרייס.<ref name=":0"></ref> ב-Genius תיארו את "Forbidden Love" כשיר אלקטרופופ בעל קצב בינוני.<ref name=":0" /> הוא חולק את אותו שם כמו "Forbidden Love" מאלבום האולפן השישי שלה, Bedtime Stories (1994).<ref name=":1"></ref> על אף אותו השם, לשני השירים יש נושאים שונים מאוד.<ref name=":0" /><ref name=":1" /> ב-TopGaySongs.com סקרו את השיר והצהירו:

עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.<ref></ref>

== וידאו קליפ ==
האודיו הרשמי של "Forbidden Love" הועלה לערוץ היוטיוב של מדונה ב-8 באפריל 2017.<ref name=":2"></ref>

נכון לינואר 2023 עומד מונה הצפיות של הקליפ על למעלה מ-2 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 בנובמבר 2005
|הזרמת מוזיקה • הורדה דיגיטלית
|האחים וורנר
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2005
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:שירים על כאב לב
קטגוריה:שירים על נשיקות
קטגוריה:שירי אלקטרופופ
קטגוריה:שירי דאנס-פופ
קטגוריה:שירי מוזיקת דאנס אלקטרונית
ציפורנית חופית

ציפורנית חופית (שם מדעי: Silene modesta) היא צמח חד-שנתי ממשפחת הציפורניים. 

==תיאור==
הציפורנית החופית פורחת בחודשים אפריל–יוני.

==תפוצה==
ציפורנית חופית גדלה באדמה חולית. היא אנדמית לישראל וללבנון. בישראל היא גדלה במישור החוף ובמערב הנגב.

==קישורים חיצוניים==

==הערות שוליים==

קטגוריה:צמחים שתוארו ב-1859
קטגוריה:טקסונים שתוארו בידי פייר אדמון בואסייה
קטגוריה:ציפורניים
קטגוריה:ארץ ישראל: ציפורניים
קטגוריה:צמחי בר בסכנת הכחדה בישראל
פרידריך וילהלם, דוכס קורלנד

פרידריך וילהלם, דוכס קורלנד (בגרמנית: Friedrich Wilhelm Kettler; 19 ביולי 1692 - 21 בינואר 1711) היה דוכס קורלנד וסימגליה מ-1698 עד 1711. בתקופת שלטונו נכבשה הדוכסות על ידי שוודים ואחר כך על ידי חיילים רוסים.

== ביוגרפיה ==
פרידריך וילהלם קטלר נולד ב-19 ביולי 1692 במיטאו, והיה בנם של פרידריך קזימיר, דוכס קורלנד ואשתו השנייה אליזבת סופיה, נסיכת ברנדנבורג. בגיל שבע, לאחר מות אביו, ב-22 בינואר 1698 הוא מונה לדוכס קורלנד וסימגליה, עם זאת, עד לבגרותו המדינה נשלטה על ידי אמו ודודו פרדיננד קטלר, שהתגורר בדנציג.

כאשר ב-1701 נכבשה סימגליה על ידי השוודים, פרידריך וילהלם ואמו הלכו לדודו פרידריך, שלימים הוכתר למלך הראשון בפרוסיה. הוא שהה בפרוסיה עד 1709, כאשר, לאחר ניצחונות רוסים נגד שוודיה, בגיל 17 הוא התארס לאנה, בתו של הצאר איוואן החמישי, שבעצמו היה אחיו למחצה של פיוטר הגדול. מועצת הדוכסות בשנת 1709 הכירה בפרידריך וילהלם כמבוגר והדוכס הצעיר הגיע לליבאו בשנת 1710.

הוא התחתן עם אנה מרוסיה ב-11 בנובמבר 1710 (31 באוקטובר, על פי הלוח הישן) בחתונה מפוארת שנערכה בבירה הרוסית החדשה סנקט פטרבורג, שהציגה את כוחה של האימפריה הרוסית המתהווה ואת זוהר החצר שלה. אולם בדרך חזרה מסנקט פטרבורג מת פרידריך וילהלם ב-21 בינואר 1711 בתחנת הדואר, ואלמנתו אנה, יחד עם גופת הדוכס, הגיעו למיטאו רק ב-4 במרץ.

לאחר מותו, אנה קיבלה על עצמה את העוצרות של הדוכסות. בשנת 1730 היא הפכה לקיסרית רוסיה והדוכסות עברה לדודו של פרידריך וילהלם פרדיננד קטלר, אך נשלטה בפועל על ידי רוסיה. היא הפכה לעצמאית מחדש בשנת 1737, כאשר היא עברה למאהב של הצארינה אנה, ארנסט יוהאן פון בירון.

במקביל בדוכסות החלה המגפה הגדולה, שהרגה חלק גדול מהאוכלוסייה.

== אילן יוחסין ==

== קישורים חיצוניים ==

קטגוריה:ילידי 1692
קטגוריה:נפטרים ב-1711
זית מנזנילה

זית מנזנילה (בספרדית: Manzanilla de Sevilla) הוא זית ספרדי שצבעו ירוק, הגדל באזור סביליה אשר בדרום-מערב ספרד.

הפרי נחשב לפופולרי למאכל, משמש גם לייצור שמן, ונמסק בחודש ספטמבר כשצבעו ירוק או שחור.

הפקת שמן מזיתים שנמסקו מוקדם מניבה שמן חריף וחזק, בעוד שמזיתים בשלים יותר מופק שמן עדין.

== תיאור ==
ניתן להבחין בין עץ זית רגיל לעץ זיתי מנזנילה לפי צפיפותו של המטע ונהוג להגיש את פירות העץ כזיתי שולחן שלמים או מגולענים.

לזית המנזנילה שמות נוספים: מנזנילו הקדום (Early Manzanillo), צ'ורו דה אספיגה (Chorrúo de Espiga), קמומיל לבן זית (Olive White Chamomil), רומרילו (Romerillo), מנזנילו פינו (Manzanillo Fino).

== זנים נוספים ==
לזית המנזנילה זנים נוספים הגדלים ברחבי העולם:
* זית האסקל (Askal): הכלאה של ברנע ומנזנילה.
* זית טברה (Tevere): הכלאה של הפיצ'ולין ומנזנילה.
* זית מנזנילה שחור: נפוץ בקליפורניה החל משנות ה-60 ומשמש בעיקר כזיתים משומרים.

== קישורים חיצוניים ==
* 

== הערות שוליים ==

קטגוריה:זית
קטגוריה:זיתיים
ארסטנוזאורוס

ארסטנוזאורוס (שם מדעי: Arstanosaurus; מילולית: "לטאת באר ארסטן") הוא סוג דינוזאור צמחוני מקבוצת האורניתופודים אשר התקיים במשך הקרטיקון העליון שלפני 85 עד 84 מיליון שנה מזמננו במרכז אסיה והוא נחשב לקרוב של ההדרוזאוריים או לפי מספר חוקרים לקרוב של הצרטופסים. מספר חוקרים אף טוענים שדינוזאור זה הוא "כימרה" משולבת משני דינוזאורים נפרדים. מספר חוקרים גם קבעו שהסוג המבוטל Gadolosaurus, כנראה שייך לסוג זה.

המאובנים של דינוזאור זה התגלו בתצורות בוסטוב שבקזחסטן והוא נאסף בשנות ה-90 מממצאים בודדים שכללו רק שרידים של חלק מהלסת העליונה וחלקים מעצם הירך, אשר דמו להדרוזאורים קדומים כמו הבקטרוזאורוס או אף לאיגואנודוניים. לצידו התגלו שרידי הדרוזאור לא מזוהה נוסף - Batyrosaurus. הסוג תואר בידי החוקרים Shilin ו-Suslov ב-1982 ונכלל בו מין יחיד - Arstanosaurus akkurganensis.

ככל הנראה היה זה אוכל צמחים בינוני שנע על רגליו האחוריות והיה בעל שורת שיניים שהתחלפו כל הזמן כדי למנוע שחיקה.

==קישורים חיצוניים==

קטגוריה:דמויי הדרוזאורים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1982
זית פישולין

זית פישולין (בצרפתית: Picholine) הוא זית צרפתי שצבעו ירוק הגדל באזור פרובאנס אשר בדרום צרפת ונפוץ באיטליה, מרוקו, ישראל, צ'ילה, וארצות הברית.

הפרי נחשב לפופולרי למאכל, כזית קוקטייל ומשמש גם לייצור שמן ונמסק בחודשים אוקטובר ונובמבר כשצבעו ירוק.

פירותיו נמסקים לשמן כשהם בצבע שחור והם מייצרים שמן בעל ארומה של עשבי תיבול עם מרירות וחריפות בינוניות עד גבוהות.

== תיאור ==
ניתן להבחין בין עץ זית רגיל לעץ זיתי פישולין לפי העלים שלו שנראים כמו כתר בעל צורה פתוחה והפרי שצורתו ביצית ומעט אסימטרית.

לזית המנזנילה שמות נוספים: ג'ודוליין (Judoleine), לוקס בטרד (Lucques Batarde), פיקה (Piquette), פישולין דה לנגדוק (Picholine de Languedoc).

== קישורים חיצוניים ==
* 

== הערות שוליים ==

קטגוריה:זית
קטגוריה:זיתיים
דיטאליני

דיטאליני (המכונה גם tubettini) היא סוג של פסטה שצורתה כמו צינור קטן.<ref name=":1"></ref> דיאטליני מתוארת כ"גודל אצבעון"<ref name=":1" /> וכ-"מקרוני קצר מאוד". באזורים מסוימים הוא נקרא גם "סלט מקרוני". במהלך העידן התעשייתי בפוליה, איטליה, התחרש פיתוח מוגבר של דיטאליני ופסטות קצרות אחרות.<ref></ref> בזמנים עכשויים, מדובר בפסטה בייצור המוני. היא משמשת במספר מנות, והיא נפוצה ברחבי סיציליה.

== שימושן במנות ==
ניתן להשתמש דיטאליני בכמה מנות פסטה, כמו פסטה אי פיגיולי<ref></ref> (פסטה ושעועית). משתמשים בה במנות סיציליאניות מסורתיות "בכל רחבי סיציליה"<ref name=":2"></ref>. כמה מנות סיציליאניות עם דיטאליני כוללות פסטה עם גבינת ריקוטה ופסטה chi vruocculi 'rriminati (פסטה עם ברוקולי)<ref name=":2" />. לעיתים קרובות משתמשים בדיטאליני במרקים.<ref></ref> והיא תוארה כאידיאלית לשימוש במרקים בשל גודלה שיכול "להתאים היטב על כפית". ניתן להשתמש בה גם בסלטי פסטה<ref></ref>.
==קישורים חיצוניים==

== הערות שוליים ==

קטגוריה:סוגי פסטה
חמסה (משחק)

חמסה או יאצי הוא משחק עם חמש קוביות משחק. במשחק חמסה כל שחקן בתורו מטיל כל קובייה מפעם אחת עד שלוש פעמים. המטרה במשחק היא לקבל בסופו של דבר סכום נקודות כמה שיותר גבוה.

== קריטריונים המשפיעים על סכום הנקודות ==
=== חלק עליון ===
{| class="wikitable" style="text-align:center; margin-left: auto; margin-right: auto"
! scope="col" |קטגוריות
! scope="col" | תיאורים
! scope="col" | ניקוד
! scope="col" | דוגמאות
|-
! scope="row" | אחת
| כל צירוף
| סכום הקוביות עם המספר 1
| style="text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 3
|-
! scope="row" | שתיים
| כל צירוף
| סכום הקוביות עם המספר 2
| style="text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 6
|-
! scope="row" | שלוש
| כל צירוף
| סכום הקוביות עם המספר 3
| style="text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 12
|-
! scope="row" | ארבע
| כל צירוף
| סכום הקוביות עם המספר 4
| style="text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 8
|-
! scope="row" | חמש
| כל צירוף
| סכום הקוביות עם המספר 5
| style="text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 5
|-
! scope="row" | שש
| כל צירוף
| סכום הקוביות עם המספר 6
| style="text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 18
|}

=== חלק תחתון ===
{| class="wikitable" style="text-align:center; margin-left: auto; margin-right: auto"
! scope="col" |קטגוריות
! scope="col" | תיאורים
! scope="col" | ניקוד
! scope="col" | דוגמאות
|-
! scope="row" | שלישייה
| לפחות שלוש קוביות זהות
| סכום כל הקוביות
| style="font-size:100%; text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 17
|-
! scope="row" | רביעייה
| לפחות ארבע קוביות זהות
| סכום כל הקוביות
| style="font-size:100%; text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 24
|-
! scope="row" | פול האוס
| שלושה של מספר אחד ושניים של אחר
| 25
| style="font-size:100%; text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 25
|-
! scope="row" | רצף קטן
| ארבע קוביות עוקבות<br /><br /> (1-2-3-4, 2-3-4-5 או 3-4-5-6)
| 30
| style="font-size:100%; text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 30
|-
! scope="row" | רצף גדול
| חמש קוביות עוקבות<br /><br /> (1-2-3-4-5 או 2-3-4-5-6)
| 40
| style="font-size:100%; text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 40
|-
! scope="row" | חמסה
| כל חמש הקוביות אותו הדבר
| 50
| style="font-size:100%; text-align:left" |40x40 פיקסלים40x40 פיקסלים40x40 פיקסלים40x40 פיקסלים40x40 פיקסלים
ניקוד: 50
|-
! scope="row" | יד חופשית
| כל צירוף
| סכום כל הקוביות
| style="font-size:100%; text-align:left" |40x40 פיקסליםi40x40 פיקסלים40x40 פיקסלים40x40 פיקסלים40x40 פיקסלים
ניקוד: 14
|}

==קישורים חיצוניים==

* 

קטגוריה:משחקי קובייה
ויקיפדיה זירו

הלוגו של ויקיפדיה זירו
ויקיפדיה זירו (באנגלית: Wikipedia Zero) היה פרויקט של קרן ויקימדיה אשר סיפק גישה לוויקיפדיה ללא תשלום בטלפונים ניידים באמצעות דירוג אפס . מטרת הפרויקט הייתה לתת גישה לידע חינמי עבור תלמידים וסטודנטים במעמד סוציו-אקונומי נמוך, נטען כי 800 מיליון אנשים קיבלו גישה לוויקיפדיה במסגרת הפרויקט.<ref></ref> הפרויקט הסתיים ב-2018.

הפרויקט הושק בשנת 2012,<ref></ref> וזכה בפרס South by Southwest לאקטיביזם לשנת 2013.<ref></ref> לאחר שהפרויקט ספג ביקורת לאורך השנים בגין הפרת עקרון נייטרליות הרשת,<ref></ref><ref></ref> הודיע הפרויקט על סיום היוזמה בפברואר 2018, והקרן הודיעה כי תמצא אסטרטגיה חדשה להפוך את ויקיפדיה לנגישה יותר.<ref></ref>

בהשראת המיזם, נוצר גם פייסבוק זירו .<ref></ref>

== קישורים חיצוניים ==

* 
* 
== הערות שוליים ==

קטגוריה:ויקיפדיה
קטגוריה:קרן ויקימדיה
Back That Up to the Beat

Back That Up to the Beat הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן הארבעה-עשר שלה, Madame X (2019).<ref name=":0"></ref> הוא יצא לאור כסינגל החמישי והאחרון מתוך האלבום ב-30 בדצמבר 2022, בהוצאת חברת התקליטים אינטרסקופ רקורדס. השיר נכתב והופק על ידי מדונה, בריטני האזרד ופארל ויליאמס, עם הפקה נוספת של ג'ף באסקר ומייק דין.<ref name=":0" /> במקור, לא יצא השיר כסינגל מתוך האלבום, אך לאחר הצלחתו בטיקטוק הוא זכה להצלחה בין-לאומית והופץ כסינגל.<ref name=":1"></ref>

== רקע וכתיבה ==
"Back That Up to the Beat" נכתב על ידי מדונה, בריטני האזרד, פארל ויליאמס, בעוד שהפקתו טופלה על ידי מדונה, ג'ף באסקר, מייק דין, פארל ויליאמס.<ref></ref> השיר נקרא במקור "Back That Up (Do It)", השיר הוקלט לראשונה ב-2014 ונועד להיכלל באלבום האולפן ה-13 של מדונה, Rebel Heart (2015).<ref></ref> הדמו שלו דלף לאינטרנט ב-23 בדצמבר 2014, ובסופו של דבר לא נכנס לרשימת הרצועות הסופיות של האלבום.<ref></ref> השיר עבר עיבוד מאוחר יותר ב-2019 והופיע כרצועת בונוס במהדורת 2 תקליטורים דלוקס של אלבום האולפן ה-14 של מדונה, Madame X.<ref></ref><ref></ref> גרסת 2019 כוללת הרכב שונה באופן קיצוני, בגרסה ישנם מלא כלי נגינה ערביים ותופים מורכבים.<ref></ref>

גרסת הדמו המקורית של השיר משנת 2015, החלה לזכות לפופולריות בטיקטוק ובשל הביקוש הרב, מדונה הוציאה אותו לאחר שני הקמפיינים הפרסומיים של Rebel Heart ו-Madame X, כסינגל בפני עצמו, בנוסף לגרסה מהירה שלו.<ref></ref> השיר יצא לאור ב-30 בדצמבר 2022 בשירותים הדיגיטליים. בהשוואה לגרסת האלבום, השיר מאופיין בסוגות מוזיקליות כדוגמת דיסקו ופאנק.<ref></ref> השיר נשלח לרדיו להיטים עכשוויים באיטליה ב-20 בינואר 2023 והצליח להגיע למקום ה-30 במצעד האיירפליי של המדינה, המתפרסם באמצעות רדיומוניטור.<ref></ref>

== וידאו קליפ ==
האודיו הרשמי של "Back That Up to the Beat" פורסם ב-30 בדצמבר 2022 בערוץ היוטיוב של מדונה.<ref></ref>

נכון לינואר 2023 עומד מונה הצפיות של הסרטונים על למעלה מ-5 מיליון צפיות.<ref></ref><ref></ref><ref></ref>

== רשימת השמעה ==
* הורדה דיגיטלית / סטרימינג
# "" – 3:32
# "" – 3:12

== מיקומי שיא ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Back That Up to the Beat
!אזור
!תאריך יציאה
!פורמט
!חברת תקליטים
!מקור
|-
!כלל העולם
|30 בדצמבר 2022
|הזרמת מוזיקה • הורדה דיגיטלית
|אינטרסקופ
|style="text-align:center;"|<ref name=":1" />
|-
!איטליה
|20 בינואר 2023
|איירפליי
|יוניברסל
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2022
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי סטארה
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי ג'ף באסקר
קטגוריה:שירים שהופקו על ידי מדונה
קטגוריה:שירים שהופקו על ידי מייק דין
קטגוריה:שירים שהופקו על ידי פארל ויליאמס
קטגוריה:שירים על אלכוהול
קטגוריה:מוזיקה: תופעות אינטרנט
קטגוריה:סינגלים בהוצאת אינטרסקופ רקורדס
קופיפטריקס

קופיפטריקס (שם מדעי: Copepteryx; מיוונית עתיקה: "pteryx" - אצבע/כנף ו-"Kope" - קופ, כלומר: "האצבע של קופ") הוא סוג של עוף ימי קדום דמוי-פינגווין וחסר יכולת תעופה, אשר התקיים בסוף האוליגוקן ביפן לפני 28 עד 23 שנה מימינו. הסוג תואר ב-1996 בידי אולסון והאסגווה (Olson & Hasegawa) ונכללים בו 2 מינים: Copepteryx hexeris ו-Copepteryx titan.

במראהו דמה מאוד לויימאנו, מהקדומים שבפינגווינים וכמותו היה בעל אורח חיים מיימי ולא מעופף והוא היה מהגדולים שבעופות הימיים בתקופתו, כאשר עצם הירך שלו הגיע לאורך 223 מ"מ. הוא התקיים במימי החופים של יפן, בהם דג דגים ודיונונים.

ואולם למרות דמיונו החיצוני לפינגווין הוא למעשה השתייך למשפחה הנכחדת Plotopteridae, הקרובה לקורמורניים והנחשוניים המודרניים ומשוייכת כמותם לסדרת הסולתאים (ובעבר לשקנאים). הדמיון ביניהם נובע כנראה מאבולוציה מתכנסת עקב אורח חיים דומה.

==קישורים חיצוניים==

קטגוריה:סולתאים
קטגוריה:עופות ימיים פרהיסטוריים
קטגוריה:בעלי חיים שחיו באוליגוקן באסיה
קטגוריה:עופות שחיו בפלאוגן
קטגוריה:מאובני טקסונים שתוארו ב-1996
גיגאנהינגה

גיגאנהינגה (שם מדעי: Giganhinga; מילולית: "נחשון ענק") הוא סוג של עוף ימי קדום ממשפחת הנחשוניים שבסדרת הסולתאים, אשר התקיים בין המיוקן לפליסטוקן באמריקה הדרומית.

==תיאור==
המאובנים שלו התגלו באורוגוואי וארגנטינה בתצורות: "Camacho Formation", "the San José Formation" ו-"the Libertad Formation" וכנראה גם "Ituzaingó Formation" ואלה כללו שרידים לא שלמים וכבדי משקל של אגן ירכיים ושל עצם הירך והוא תואר ב-2002 בידי החוקרים Rinderknecht & Noriega, כאשר תחילה הוא נחשב לסוג של עוף אימה עקב גודלו ומקום הימצאו. עם זאת מבנה העמנות הזכיר מבנה דחוס המתאים לעופות מים קרובים לשקנאים ודומה ביותר לזה של הנחשוניים והקורמורניים. הסוג מכיל מין יחיד Giganhinga kiyuensis - הקרוי על שם חופי "Kiyü" שבדרום אורוגוואי, סמוך לשפכי הריו דה לה פלטה.

עוף זה היה גדול מאוד ומדידה דומה ביחס לנחשון אמריקאי משווה שגובהו הגיע ל-1.5 מטר ולמשקל של 12 עד 17.7 ק"ג, אם כי מספר חוקרים מעריכים את המשקל בזהירות מאחר שעופות רבים בעלי צפיפות עצמות נמוכה יחסית, המקטינה את משקלם. ככל הנראה עקב משקלו היה חסר יכולת תעופה וכנראה ששחה וצלל מתחת למים במרדף אחר דגים. ככל הנראה משקלו עזר לו בתמרון וברדיפה אחרי טרף.

==קישורים חיצוניים==

==הערות שוליים==

קטגוריה:נחשוניים
קטגוריה:עופות ימיים פרהיסטוריים
קטגוריה:עופות שחיו בנאוגן
קטגוריה:עופות שחיו בפליסטוקן
קטגוריה:מאובני טקסונים שתוארו ב-2002
מאשה נמירובסקי

מאשה נמירובסקי (ברוסית: маша немировская) היא במאית תיאטרון ישראלית.

== ביוגרפיה ==
נמירובסקי נולדה בברית המועצות וסיימה לימודי תואר שני באקדמיה למוזיקה ולתיאטרון בסנקט פטרבורג. ב-1989 עלתה לישראל, למדה וביימה בסטודיו למשחק ניסן נתיב, בבית הספר לתיאטרון חזותי ובחוג לתיאטרון באוניברסיטה העברית בירושלים.

בשנת 2002 זכתה בפרס ירושלים לתיאטרון.

== קריירה מקצועית ==
=== בימוי ===
* למה שיזכירו את שמי? - הצגת קברט לרגל מאה שנים להולדתו של ברטולט ברכט. ההצגה ייצגה את ישראל בפסטיבלי תיאטרון-סטודנטים בלייז' ובשטרסבורג (החוג לתיאטרון באוניברסיטה העברית, 1998)
* השולחן - מחזה מאת יהושוע בר יוסף בכיכובם של מוסקו אלקלעי ואודי בן משה, במסגרת פסטיבל תיאטרון קצר (צוותא, 1999)<ref></ref>
* פרנהיים - הצגה מאת אלית ובר על פי ש"י עגנון במסגרת פסטיבל דו-אמן בכיכובה של אליענה שכטר (הבימה, 2002)
* כוכב בשמי המדבר - הצגה מקורית של נמירובסקי בהשראת אנטואן דה סנט-אכזופרי ובהשתתפות תלמידי שנה ג' של סטודיו ניסן נתיב ותזמורת הבמה הישראלית (2002)
* להמשיך לחיות - הצגת יחיד של חגי לובר המגלם אב ל-3 ילדים שאיבד את אשתו בפיגוע טרור (אספקלריא, 2004)<ref></ref>
* ביאליק – פרח חי - הצגה לילדים של אסתי ניסים המשלבת את שיריו של ביאליק (בית העיר, 2006)<ref></ref>
* אודיסאוס כאוטיקוס - מופע קומדיה ללא מילים למבוגרים בהשתתפות פיודור מקרוב, נעם רובינשטיין ויולנה צימרמן (תיאטרון איש, 2008)<ref></ref>
* האדם הרוכב - מופע ליצנות מוזיקלי בשיתוף בובות ומוזיקה אירית חיה (הקומקום, 2009)<ref></ref>
* לה קלמנטינה - הפקת בכורה ישראלית לאופרה של לואיג'י בוקריני בביצוע "אטרנה אופרה" (בית שמואל, 2011)<ref></ref>
* בייבי פאוסט - מחזה מאת פיודור מקרוב ובכיכובו (תמונע, 2014)<ref></ref>
* המאסטרים - מופע משותף עם מריה גורביץ' (תיאטרון הקרון, 2020)<ref></ref>
* מאמאשין - מופע יחיד של יולנה צימרמן (תיאטרון הידית, 2022)
* שבעה באוקטובר - הצגת יחיד של חגי לובר מאת חוה דיבון בעקבות מלחמת חרבות ברזל (תיאטרון אספקלריא, 2024)

=== דרמטורגיה ===
* המסע אל הצליל הקסום - על פי ספרה של מירי פארי "תיבת הצלילים" ובבימויה של אביטל דבורי. ההצגה השתתפה בפסטיבלי תיאטרון הבובות בחולון ובירושלים, פסטיבל חיפה להצגות ילדים, בפסטיבל טיטיריחי בטולוסה ב-2009 ובפסטיבל תיאטרון בובות האנוי ב-2010.<ref></ref> (תיאטרון החלום, 2003)<ref></ref>
* פרדייז - מחזה המתאר את אחורי הקלעים של בריאת העולם (תיאטרון קליפה, 2010)<ref></ref>
* iDoll - סיפור ההמשך של פינוקיו שמעולם לא נכתב. זוכה הפרס הראשון בפסטיבל תיאטרונטו 2012<ref></ref>

== הערות שוליים ==

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:זוכי פרס ירושלים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
Tanium

טניום (באנגלית: Tanium) היא חברת אבטחת מידע אמריקאית, העוסקת בפיתוח תוכנה להגנה על מידע ארגוני וניהול נקודות קצה בזמן אמת.

מטה החברה ממוקם בקירקלנד, ארצות הברית והיא מעסיקה כ-2,000 עובדים.

== היסטוריה ==
חברת טניום הוקמה בשנת 2007 על ידי דייוויד הינדאווי (David Hindawi) אוריון הינדאווי (Orion Hindawi).

בחודש פברואר 2016, מינתה החברה את אוריון הינדאווי (Orion Hindawi) למנכ"ל החברה.

בשנת 2018, הושקעו בחברה כ-175 מיליון דולר על ידי חברת TPG Growth.

בשנת 2020, נקבע שוויה של החברה בכ-10 מיליארד דולר.

== קישורים חיצוניים ==
* 

== הערות שוליים ==

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
פרבלנופטרה

פרבלנופטרה (שם מדעי: Parabalaenoptera; משמעות השם: "קרוב ללווייתן") הוא סוג של לווייתן נכחד שחי בסוף תקופות המיוקן שלפני 7.25 מיליון שנה מזמננו. המאובנים שלו התגלו לחופי מפרץ סן פרנסיסקו שבקליפורניה ב-1997 ונכלל בו מין יחיד - Parabalaenoptera baulinensis, הקרוי על שם חופי בולינה , בהם התגלו המאובנים שלו שכללו גולגולת חלקית, דומה לאלה של לווייתני מזיפות.

הגיע לאורך מוערך של 16 מטרים, קרוב ללווייתן אפור, אם כי היה קרוב יותר ללווייתני הענק כמו הלווייתן גדול-הסנפיר. בדומה ללווייתני מזיפות אחרים הוא כנראה היה אוכל פלנקטון שהשתמש במסננים ארוכים בתוך פיו.

==קישורים חיצוניים==

==הערות שוליים==

קטגוריה:לווייתני ענק
קטגוריה:לווייתנים שחיו במיוקן
קטגוריה:מאובני טקסונים שתוארו ב-1997
מקרוסקואלודלפיס

מקרוסקואלודלפיס (שם מדעי: Macrosqualodelphis) הוא סוג נכחד של לווייתן הקרוב לדולפיני הנהרות, אשר התקיים בתחילת המיוקן שלפני 18.78 מיליון שנה מימינו באמריקה הדרומית.

המאובנים שהתגלו מלווייתן זה התגלו בתצורות צ'ילקטאי (Chilcatay Formation) שבאגן פיסקו בפרו. הממצאים תוארו ב-2018 ונכלל בהם מין יחיד - Macrosqualodelphis ukupachai.

לווייתן זה היה קרוב רחוק של הנהרתניים החיים בהודו והיה מהגדולים שבבני משפחתו והגיע לאורך של 3.5 מטרים. הוא היה בעל סנפיר גבי נמוך ועגלגל יחסית מבנה חרטום מוארך יחסית שהסתיים בקצה בצורת U ועם שיניים דקות וארוכות שהותאמו ללכידת דגים. מבנה הראש הבולבוסי שלו מרמז שבדומה לדולפינים המודרניים היה בעל יכולת אקולוקציה.

==קישורים חיצוניים==

==הערות שוליים==

קטגוריה:דולפיני נהרות
קטגוריה:לווייתנים שחיו במיוקן
קטגוריה:מאובני טקסונים שתוארו ב-2018
קטגוריה:יונקים שחיו במיוקן באמריקה הדרומית
הטבח ביער מדבדב

אנדרטה לזכר קורבנות הטבח ביער מדבדב
הטבח ביער מדבדב (ברוסית: Медведевский расстрел) או טבח אוראל (Орловский расстрел) היה הוצאה להורג המונית בברית המועצות, שבוצעה על ידי המשטרה החשאית הסובייטית נ.ק.ו.ד., ב-11 בספטמבר 1941. הטבח התרחש שלושה חודשים לאחר הפלישה הגרמנית לברית המועצות, 157 אסירים פוליטיים שנכלאו בכלא אוריול הוצאו להורג ביער מדבדב, ממש מחוץ לעיר הרוסית אוריול, בפקודתו האישית של יוסיף סטלין<ref></ref>. הוצאה להורג זו הייתה אחד ממעשי הטבח הרבים של אסירים שבוצעו בחופזה על ידי ה-נ.ק.ו.ד. ב-1941, בעקבות פלישת גרמניה.

בשנת 1941 הכיל כלא אוריול כחמשת אלפים אסירים פוליטיים. ב-5 בספטמבר 1941, בהוראת לברנטי בריה, ה-נ.ק.ו.ד. חיבר רשימה של 170 אסירי אוריול שיוצאו להורג. בריה טען שהם היוו את "החלק הזועם יותר של האסירים" וכי הם "ביצעו תסיסה תבוסתנית וניסו לארגן בריחה במטרה לחדש את הפעילות המחתרתית". הרשימה נשלחה לסטלין, שאישר אותה. ב-8 בספטמבר, השופטים וסילי אולריק, דמיטרי קנדיבין ווסילי בוקאנוב, ללא כל התדיינות וללא כל סוג של חקירה, דנו רשמית למוות 161 בני אדם. בזמן ההוצאה להורג, חלק מהרשימה כבר מתו או הועברו בעוד אחרים שוחררו.

רבים מהמוצאים להורג היו אזרחים זרים, ביניהם פריץ נותר, שאפילו אלברט איינשטיין דרש את שחרורו. עצורים נוספים שהוצאו להורג באותו יום כוללים את כריסטיאן רקובסקי, סרגיי אפרון, אולגה קמנבה, גארגין אפרסוב, מריה ספירדונובה ודמיטרי פלטניוב (רופא מפורסם שנידון ל-25 שנים במשפט ראווה)<ref>Rabinowitch, Alexander (July 1995). "Maria Spiridonova's 'Last Testament' ". Russian Review, Vol. 54, No. 3, pp. 424-446.</ref>.

== קישורים חיצוניים ==

* [https://books.google.com/books?id=NDgv5ognePgC&pg=PA69&lpg=PA69&dq=orel+prison&source=bl&ots=nuxwmkG0Tv&sig=LGJ3H5ccrWGBEE59PiSK5_tnAl8&hl=en&sa=X&ei=Y8nST8iaHeHq0gGc14X6Ag&ved=0CFkQ6AEwCA פרק 3 טבח אוראל, הרג קציני צבא בכירים]

== הערות שוליים ==

קטגוריה:מחוז אוריול
קטגוריה:יוסיף סטלין
קטגוריה:נ.ק.ו.ד.
קטגוריה:הוצאות להורג ברוסיה וברית המועצות
קטגוריה:ברית המועצות במלחמת העולם השנייה
קטגוריה:1941 בברית המועצות
קטגוריה:מעשי טבח ביער
לואיסה פוטורנסקי

לואיסה פוטורנסקי (בספרדית: Luisa Futoransky; נולדה ב-5 בינואר 1939) היא משוררת וסופרת ארגנטינאית ממוצא יהודי.

== ביוגרפיה ==
לואיסה פוטורנסקי נולדה בבירת ארגנטינה, בואנוס איירס. בין השנים 1953 ו-1961 למדה מוזיקה בקונסרבטוריון העירוני של עיר הולדתה, ובין השנים 1965 ו-1968, במקביל ללימודי משפטים, למדה שירה אנגלו-סקסונית עתיקה ועכשווית בהנחייתו של חורחה לואיס בורחס בפקולטה למדעי הרוח של אוניברסיטת בואנוס איירס. בשנת 1967 סיימה את חוק לימודיה בפקולטה למשפטים והוסמכה לעבוד כעורכת דין. לאחר הסמכתה זכתה במלגה מארצות הברית ועברה קורס השתלמות בספרות באוניברסיטת איווה. פוטורנסקי שרוב משפחתה עלתה ארצה ביקרה פעמים אחדות בישראל וחייתה תקופות ממושכות באיטליה, בסין וביפן, עד אשר השתקעה בפריז בשנת 1981, עיר שבה עבדה במרכז ז'ורז' פומפידו ובסוכנות הידיעות הצרפתית כמתרגמת, כמתורגמנית וכעורכת עד פרישתה לגמלאות. ביותר מעשרים הספרים שכתבה, מחשבותיה המעמיקות והמקוריות משקפות נאמנה את העושר התרבותי, הלשוני והרוחני העצום שצברה במשך מסעותיה ונדודיה שארכו חלק ניכר משנות חייה, ולא בכדי היא זכתה הן למלגות והן לפרסים ספרותיים יוקרתיים לא רק בארגנטינה ובארצות הברית, אלא גם בספרד ובצרפת. פוטורנסקי גם עסקה בתרגום לספרדית ותרגמה, בין השאר, מיצירותיהם של יערה בן-דוד ומנחם פאלק.

=== תרגום שירתה לעברית ===
ראשוני שיריה של פוטורנסקי תורגמו לעברית כבר בסוף שנות התשעים של המאה העשרים, ואחדים מהם פורסמו בספר "השירים", אסופה של פסטיבל המשוררים הבינלאומי שנערך בירושלים בשנת 1997. האסופה ראתה אור באותה שנה בידיעות ספרים ובעריכת ויויאן אדן ודן דאור, ועמודים 130–137 בה כוללים שירים מאת פוטורנסקי הן בספרדית, שפת המקור, והן בתרגום לעברית. שירים נוספים מאת פוטורנסקי תורגמו לעברית בשני העשורים שלאחר מכן, והספר העברי השלם הראשון משירתה, "חמישה מקורות, חמישה גשרים", ראה אור בהוצאת רימונים ובתרגום רמי סערי בשנת 2024.

== קישורים חיצוניים ==

משיריה בתרגום רמי סערי:
* "[https://www.ramisaari.com/lf-dyoqan/ דיוקן עצמי]" 
* "[https://www.ramisaari.com/lf-ldb/ לואיסה מברטן]" 
* "[https://www.ramisaari.com/lf-nnn/ הננסת]" 
* "[https://www.ramisaari.com/lf-dentadura/ שיניים]" 
* "[https://www.ramisaari.com/lf-agreta/ חמציץ]"
* "[https://www.ramisaari.com/lf-corrida/ מלחמת שוורים]"
* "[https://www.ramisaari.com/lf-mgvd1969/ מזל גדי - ויה דולורוזה 1969]"
* "[https://www.ramisaari.com/lf-legima/ לגימה חריפה]" 
* "[https://www.nillydagan.com/תרגומי-שירה-עם-רמי-סערי/2829-לואיסה-פוטורנסקי "דלוס, הלוך וחזור]", 18 בנובמבר 2021
* 

קטגוריה:משוררות ארגנטינאיות
קטגוריה:סופרות ארגנטינאיות
קטגוריה:ארגנטינאים שנולדו ב-1939
סיון טולדו

סיון אברהם טולדו (נולד ב-17 במאי 1966) הוא מדען מחשב ישראלי, פרופסור למדעי המחשב בבית הספר למדעי המחשב של אוניברסיטת תל אביב ומאוקטובר 2020 מכהן כראש בית הספר למדעי המחשב.

==ביוגרפיה==
נולד בתל אביב לאדריכלית עליזה טולדו. למד בבית הספר אליאנס תל אביב. בשנת 1991 קיבל תואר ראשון במתמטיקה ומדעי המחשב ותואר שני במדעי המחשב, במסגרת התוכנית הבין-תחומית לתלמידים מצטיינים ע"ש עדי לאוטמן של אוניברסיטת תל אביב. בשנת 1995 קיבל תואר דוקטור במדעי המחשב מהמכון הטכנולוגי של מסצ'וסטס (MIT), על עבודה שכותרתה "Quantitative Performance Modeling of Scientific Computations and Creating Locality in Numerical Algorithms", שנעשתה בהנחייתו של צ'ארלס לייזרסון. את הפוסט-דוקטורט עשה במרכז המחקר תומאס ג'יי ווטסון של חברת IBM ובזירוקס פארק. בשנת 1998 הצטרף לסגל האקדמי של אוניברסיטת תל אביב.

בשנים האקדמיות 2007/2008 ו-2008/2009 היה פרופסור אורח מכון הטכנולוגי של מסצ'וסטס. באוקטובר 2020 מונה לראש בית הספר למדעי המחשב.

תחומי מחקרו הם חישוב מדעי קומבינטורי (Combinatorial Scientific Computing) ו.

בשנת 2001 יצא לאור, בהוצאת אקדמון, ספרו "מערכות הפעלה".

בשנת 2020 יצא לאור, בהוצאת SIAM, ספרו "Location Estimation from the Ground Up".

בשנת 2023 נבחר לעמית של האגודה המקצועית SIAM.

==קישורים חיצוניים==

* [https://www.tau.ac.il/~stoledo/ סיון טולדו], באתר של אוניברסיטת תל אביב 
* [https://sivantoledo.wordpress.com/ החיים באקדמיה], הבלוג של סיון טולדו
* [https://sivantoledotech.wordpress.com/ Eclectic Technical Experiences], אתר של סיון טולדו 
* 
* 

==הערות שוליים==

קטגוריה:סגל אוניברסיטת תל אביב: מתמטיקה ומדעי המחשב
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:עמיתי SIAM
קטגוריה:ישראלים שנולדו ב-1966
ג'ון נלדר

ג'ון אשוורת' נלדר (באנגלית: John Ashworth Nelder; 8 באוקטובר 1924 – 7 באוגוסט 2010) היה סטטיסטיקאי בריטי הידוע בתרומותיו לתכנון ניסויים, ניתוח שונות, סטטיסטיקה חישובית וסטטיסטיקה תיאורית. בשנים 1985-1986 הוא היה נשיא החברה המלכותית לסטטיסטיקה.

עבודתו של נלדר הייתה בעלת השפעה בסטטיסטיקה, נלדר פיתח ופיקח על עדכון חבילות התוכנה הסטטיסטיות GLIM ו-GenStat: שתי החבילות הן שפות תכנותהמאפשרות לסטטיסטיקאים לנסח מודלים ליניאריים בצורה תמציתית. GLIM השפיע על סביבות מאוחרות יותר עבור מחשוב סטטיסטי כגון S-PLUS ו-R. גם ל-GLIM וגם ל-GenStat יש מתקנים רבי עוצמה לניתוח השונות עבור ניסויי בלוקים, תחום שבו נלדר תרם רבות.

בתיאוריה הסטטיסטית, נלדר והמתמטיקאי הסקוטי רוברט וודרבורן הציעו את המודל הליניארי המוכלל. מודלים ליניאריים מוכללים נוסחו על ידי נלדר וודרבורן כדרך לאחד מודלים סטטיסטיים שונים אחרים, כולל רגרסיה ליניארית, רגרסיה לוגיסטית ורגרסיה פואסונית. הם הציעו שיטת לחדש את שיטת הריבועים הפחותים משוקללים באופן איטרטיבי להערכת סבירות מקסימלית של פרמטרי המודל.

== ביוגרפיה ==
ג'ון נולד בברשפורד, סאמרסט שבאנגליה, והתחנך בבית הספר בלונדל'ס ובקולג' סידני סאסקס שהוא חלק של אוניברסיטת קיימברידג', שם למד מתמטיקה.

במהלך הקריירה שלו נלדר הוא היה ראש מדור סטטיסטיקה בתחנה הלאומית לחקר ירקות, ולסבורן, בין השנים 1951 ל-1968 וראש המחלקה לסטטיסטיקה בתחנת הניסויים ברוטאמסטד מ-1968 עד 1984. בתקופתו בוולסבורן הוא בילה שנה (1965–1966) במכון ווייט באדלייד, דרום אוסטרליה, שם עבד עם גרהם וילקינסון על התוכנה Genstat. הוא מילא מינוי כפרופסור אורח באימפריאל קולג' בלונדון משנת 1972 ואילך.

הוא היה אחראי, יחד עם מקס ניקולסון וג'יימס פרגוסון-ליס, להפרכת ה-Hastings Rarities – תצפיות בסדרה של ציפורים נדירות, שנשמרו על ידי פחלוץ ומצוידות בהיסטוריה מזויפת.

נלדר מת ב-7 באוגוסט 2010 כאשר היה בן 86 בבית החולים לוטון ודנסטייב לאחר שנפל בביתו.

== קישורים חיצוניים ==

* [https://royalsocietypublishing.org/doi/10.1098/rsbm.2019.0013 ביוגרפיה]

קטגוריה:סטטיסטיקאים אנגלים
קטגוריה:בוגרי אוניברסיטת קיימברידג'
קטגוריה:סגל אימפריאל קולג'
קטגוריה:עמיתי החברה המלכותית
קטגוריה:בריטים שנולדו ב-1924
קטגוריה:אנגלים שנפטרו ב-2010
מחנה 020

מחנה 020 (באנגלית: Camp 020) היה מרכז חקירה בריטי לסוכנים גרמנים שנתפסו במהלך מלחמת העולם השנייה. המחנה שכן בבית לאצ'מיר בדרום־מערב לונדון<ref name="MI5"></ref> ונוהל על ידי לוטננט קולונל רובין "עין הפח" סטפנס (Robin "Tin Eye" Stephens).<ref name="MI5" /><ref name="Tin Eye"></ref> נטען שמרכזי חקירה אחרים שפעלו בזמן המלחמה השתמשו בעינויים כדי להוציא הודאות, סטפנס הכחיש את הטענות שנעשה שימוש בעינויים במחנה 020.<ref name="Tin Eye" /> הנחיותיו לחוקרים הורו: "לעולם אל תכה אדם. מלכתחילה זה מעשה של פחדנות. שנית, זה לא אינטליגנטי. אסיר ישקר כדי להימנע מעונש נוסף וכל מה שהוא אומר לאחר מכן יתבסס על הנחת יסוד כוזבת".<ref></ref>

ידוע שסטפנס העניש את מי שלא צייתו לפקודה זו, ובאחד המקרים אף הוציא חוקר בכיר במשרד המלחמה מהמחנה. לאחר המלחמה ניהל סטפנס את מרכז החקירות באד ננדורף, בגרמניה אך נשפט על התעללות באסירים, שחלקם מתו. הוא נשפט בבית דין צבאי בריטי בגרמניה ולא נמצא אשם, אך מעורבים אחרים בפרשה הורשעו.<ref></ref>

העיתונאי הבריטי איאן קוביין טען בספרו "בריטניה האכזרית" (Cruel Britannia), שהתפרסם ב-2012, כי על פי מסמכים מן הארכיון הלאומי אכן הופעלו במחנה 020 עינויים כדי להשיג מידע. על פי קוביין, במחנה היו 30 חדרים בהן נכלאו אסירים, שבהם היו מיקרופונים, להאזנת סתר לכלואים. קוביין מציין עוד כי במחנה נעשו הוצאות להורג מדומות, וכי כמה מן העצורים עברו התעללות ברוטלית בידי הסוהרים. בתקופת פעולתו של המחנה הוחזקו בו חברים באיגוד הפשיסטים הבריטי.

בנוסף למחנה 020 היה קיים גם מחנה עתודה, שנקרא מחנה 020R. מחנה זה היה ממוקדם בהאנטרקומב, באוקספורדשייר. מחנה זה נועד בעיקר למעצר לתקופה ארוכה.

==הערות שוליים==

קטגוריה:הממלכה המאוחדת במלחמת העולם השנייה
קטגוריה:בתי סוהר שנסגרו
קטגוריה:ביון במלחמת העולם השנייה
סלמנדרת מתאו

סלמנדרת מתאו (שם מדעי: Andrias matthewi) היא מין נכחד של דו-חיים מהסוג סלמנדרת ענק, אשר נחשבת לגדולה מכל הסלמנדרות. היא התקיימה במשך המיוקן באמריקה הצפונית כשהמאובנים שלה התגלו בנברסקה (תצורות "Valentine Formation" ותצורות "Marsland Formation"), קולורדו וססקצ'ואן ("תצורות Wood Mountain Formation") והיא תוארה מדעית בשנת 1917 בידי הרולד קוק (Harold Cook). שמה המדעי נקרא להוקרת החוקר הקנדי וויליאם דילר מתיו .

בתחילה סלמנדרה זו סווגה כסוג עצמאי - Plicagnathus ובהמשך מוינה לסוג Cryptobranchus, בו המין הקיים סלמנדרת ענק אמריקנית. עם זאת החוקר ברוס ניילור (Bruce Naylor) ב-1981 הביא לעמדה שסלמנדרה זו קרובה יותר לסוג סלמנדרת ענק, בו מיני הדו-חיים הגדולים ביותר כיום - סלמנדרת ענק סינית, סלמנדרת ענק דרום-סינית וסלמנדרת ענק יפנית.

סלמנדרה זו הייתה טורף ענקי שהגיע לפי ההערכות לאורך שלל 1.5 מטר עד 2.3 מטרים והייתה גדולה וכבדה יותר מסלמנדרת ענק סינית. ככל הנראה הייתה ציידת ממארב של טרף מיימי.

==קישורים חיצוניים==

קטגוריה:סלמנדרות ענקיות
קטגוריה:מגה-פאונה של הנאוגן באמריקה הצפונית
קטגוריה:בעלי חיים שחיו במיוקן באמריקה הצפונית
קטגוריה:מאובני טקסונים שתוארו ב-1917
סלמנדרת ענק דרום-סינית

סלמנדרת ענק דרום-סינית (שם מדעי: Andrias sligoi) היא מין מסוג סלמנדרת ענק האנדמית לסין. סלמנדרה זו היא הדו-חיים הגדול ביותר בעולם כיום, אם כי היא מצויה בסכנת הכחדה חמורה ואולי אף נכחדה לחלוטין מהעולם. היא דומה מאוד לסלמנדרת ענק סינית ובעבר סווגה תחת אותו המין.

הסלמנדרה מצויה בטבע רק בגדות הרי ננלינג (Nanling Mountains) שעל גדת נהר הפנינה בגואנגשי וגואנגדונג שבדרום סין. הסלמנדרה תוארה למדע ב-1924 בידי החוקר הבלגי-בריטי ג'ורג בולנגר (George Albert Boulenger), לאחר שהוחזקה במספר גנים זואולוגים ובוטניים בהונג קונג ובהמשך גם בגן החיות של לונדון לאחר שג'ורג ברון , המרקיז של מחוז סלייגו שבאירלנד, שעל שמו קרויה הסלמנדרה, השיג אותה.
== מאפיינים ==
סלמנדרה זו מגיעה לפי המדידות שנעשו לאורך 1.8 מטר ולמשקל של 25–50 ק"ג והיא טורפת שטוחה החיה בעיקר בנהרות רדודים על קרקעית חצץ, בהם היא אורבת לטרף. כשאר הסלמנדרות הענקיות היא יכולה לשהות זמן רב מתחת למים ולהאריך ימים.

הסלמנדרה נפגעה עקב ציד שלה לצורך הכנת תרופות עממיות ומזון ועקב תערובת של סלמנדרות כלאיים, המחלישות את המאגר הגנטי. הסלמנדרה נדירה מאוד וייתכן שאף נכחדה מהעולם.

==קישורים חיצוניים==

קטגוריה:בעלי חיים שתוארו ב-1924
קטגוריה:טקסונים שתוארו בידי ז'ורז' אלבר בולנז'ר
קטגוריה:סלמנדרות ענקיות
קטגוריה:סין: דו-חיים
קטגוריה:סין: מינים אנדמיים
קטגוריה:מגה-פאונה של אירואסיה
קטגוריה:פאונת מים מתוקים במזרח הרחוק
צ'ארלס פרוקטור סיפטון

צ'ארלס סיפטון (באנגלית: Charles Proctor Sifton; 18 במרץ 1935 - 9 בנובמבר 2009) היה משפטן אמריקאי. כיהן כשופט בבית המשפט המחוזי במחוז מזרח בניו יורק (1977–2009), וכן כנשיא בית המשפט המחוזי במחוז מזרח בניו יורק (1995–2000). בין השנים 1985–1987, שימש כשופט הראשי במשפט הספרים בו ניצחה חסידות חב"ד.

== השכלה וקריירה ==
סיפטון נולד בניו יורק, ניו יורק, וקיבל תואר ראשון מהרווארד קולג' ב-1957, ותואר במשפטים מבית הספר למשפטים שבאוניברסיטת קולומביה ב-1961. סיפטון זכה למלגה מתוכנית פולברייט, ובשנים 1957-1958 למד באוניברסיטת גטינגן, בגטינגן שבגרמניה. סיפטון עבד כתובע פרטי בניו יורק בשנים 1961-1962, ובצוות הייעוץ לוועדת החוץ של הסנאט של ארצות הברית בשנים 1962-1964. עד לשנת 1977, עבד סיפטון כתובע פרטי לפרקים. בין השנים 1966-1969, שימש סיפטון כעוזר התובע המחוזי בבית המשפט המחוזי במחוז דרום בניו יורק.

== שירות כשופט פדרלי ==
ב-16 באוגוסט 1977, נשיא ארצות הברית ג'ימי קרטר העלה את סיפטון כמועמד לתקן שופט בית המשפט המחוזי במחוז מזרח בניו יורק, לאחר שהשופט ג'ון פרנסיס דולינג ג'ר. פרש מתפקידו. מינויו של סיפטון אושר על-ידי הסנאט ב-12 באוקטובר 1977, ובאותו היום הושבע סיפטון כשופט. סיפטון שימש כנשיא בית המשפט בין השנים 1995-2000, וכשופט בכיר מה-18 במרץ 2000, ועד למותו מסרקואידוזיס, ב-9 בנובמבר 2009.

== תיקים מפורסמים ==
במשך 30 שנה כשופט, הוציא סיפטון אלפי פסקי דין בתיקים אזרחיים ופליליים. כמה מתיקיו המפורסמים ברשימה למטה:
* בחוות דעת מ-1982, סיפטון קבע שמבחן הקבלה ל-FDNY מופלה לרעת נשים. התיק הוביל לכך שברנדה ברקמן הפכה לאישה הראשונה שמורשית להצטרף ל-FDNY.
* בתיק מ-1987, קבע סיפטון לטובת חסידות חב"ד במשפט הספרים נגד בארי גוראריה, נכדו של הרב יוסף יצחק שניאורסון, האדמו"ר השישי בשושלת חב"ד, בו הוחלט על החזרתו של אוסף הספרים של אדמו״רי חב״ד לספריית חב"ד. תנועת חב"ד ממשיכה לחגוג את הניצחון במשפט בחג שנתי המצוין בה' טבת.
* בעוד תיק מפורסם מ-1992, סיפטון קבע את אי-החוקיות של החרמת כדורי ה-RU-486 להפלה תרופתית מידי אישה שרכשה אותם בצרפת, על-ידי שלטונות ארצות הברית. בית המשפט העליון של ארצות הברית הפך את ההחלטה, אך הרעש הציבורי שנגרם סייע ליצירת התמיכה באישור התרופות בשנת 2000.
* ב-2009, דחה סיפטון את הניסיון לביטול החקיקה שסללה את הדרך למועמדותו של מייקל בלומברג לראשות העיר ניו יורק בפעם השלישית.

== חיים אישיים ==
נישואיו הראשונים של סיפטון היו לאליזבת סיפטון, עורכת ספרים ידועה ובתו של התאולוג ריינהולד ניבור. נישא בשנית לסוזנה רואלנד. לסיפטון שלושה בנים, בהם סאם סיפטון, עורך מדור האוכל של הניו יורק טיימס.

== ראו גם ==
* משפט הספרים
* ג'ימי קרטר
* הסנאט של ארצות הברית

== הערות שוליים ==

2023 01

קטגוריה:שופטי בתי המשפט של מדינת ניו יורק 
קטגוריה:בוגרי אוניברסיטת הרווארד
קטגוריה:בוגרי בית הספר למשפטים באוניברסיטת קולומביה
קטגוריה:אמריקאים שנולדו ב-1935
קטגוריה:אמריקאים שנפטרו ב-2009
וובו אוקלס

וובו אוקלס (בהולנדית: Wubbo Johannes Ockels) (28 במרץ 1946, אלמלו - 18 במאי 2014, אמסטרדם) היה מדען הולנדי ואסטרונאוט מטעם סוכנות החלל האירופית. הוא היה אזרח הולנדי הראשון שטס לחלל.

== ביוגרפיה ==
וובו אוקלס נולד בשנת 1946 באלמלו וגדל בחרונינגן. בשנת 1973 הוא קיבל תואר שני בפיזיקה מאוניברסיטת חרונינגן ובשנת 1978 קיבל מאותה אוניברסיטה תואר שלישי. עבודתו התבססה על ניסויים שונים בתחום פיזיקה גרעינית. בשנים 1973–1978 הוא המשיך במכון לחקר הגרעין והתמקד בחקר קרינת גמא.

בשנת 1978 אוקלס נבחר לצד אולף מרבולד וקלוד ניקוליה לקורס אסטרונאוטים הראשון שנערך עבור סוכנות החלל האירופית בנאס"א.

בשנת 1983 אוקלס היה בצוות גיבוי של STS-9. הוא היה חבר בצוות STS-61-A שנשלח לחלל על סיפון מעבורת החלל צ'לנג'ר בנובמבר 1985. בכך הוא הפך להיות אזרח הולנדי ראשון שטס חלל (לודווייק ואן דן ברג שהיה יליד הולנד הקדים אותו, אך זמן הטיסה הוא כבר לא היה אזרח הולנד).

לאחר הטיסה אוקלס חזר להולנד ועסק בעיקר בקריירה מדעית. בשנת 1992 הוא מונה לפרופסור באוניברסיטת הטכנולוגיה של דלפט. בשנים 1999–2003 הוא היה בתפקיד ניהולי בסוכנות החלל האירופית ואחרי תקופה זו חזר לאוניברסיטה.

בשנת 2005 אוקלס עבר התקף לב קשה. לאחר שיקום הוא חזר ללמד באוניברסיטה. בשנת 2013 התגלה גידול סרטני ממנו אוקלס נפטר בשנת 2014.

על פעילות אוקלס קיבל עיטור הכבוד של הרפובליקה הפדרלית הגרמנית, מדליות של נאס"א ועיטורים ממשלת הולנד. על שמו נקרא אסטרואיד 9496 Ockels.

== בתרבות ==

* דמותו של אוקלס הופיעה בעונה השנייה של עבור כל האנושות

== קישורים חיצוניים==

* 
* 
* [https://www.esa.int/Science_Exploration/Human_and_Robotic_Exploration/Astronauts/Wubbo_J._Ockels ביוגרפיה]

קטגוריה:אסטרונאוטים של סוכנות החלל האירופאית
קטגוריה:פיזיקאים הולנדים
קטגוריה:בוגרי אוניברסיטת חרונינגן
קטגוריה:סגל אוניברסיטת חרונינגן
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:הולנדים שנולדו ב-1946
קטגוריה:הולנדים שנפטרו ב-2014
הברוזאורוס

הברוזאורוס (שם מדעי: Habrosaurus; מילולית: "לטאה חיננית") היא סוג של דו-חיים נכחד דמוי-סלמנדרה שהתקיים באמריקה הצפונית בין הקרטיקון העליון שלפני 84.9 עד 58.7 מיליון שנה מזמננו. הסוג תואר ב-1933 בידי צ'ארלס ו. גילמור והמאובנים שלו התגלו במספר חפירות לאורך קנדה וארצות הברית, ביניהם בתצורת הל קריק שבויומינג ומונטנה, בתצורות לאנס (Lance Formation) ובשטח הפארק הפרובינציאלי דינוזאור שבאלברטה.
== מאפיינים ==
ההברוזאורוס היה חבר במשפחת הסירניים, המאופיינים בנאוטניה (היעדר מוחלט של גפיים אחוריות ושל זימים חיצוניים הן כראשן והן כבוגר) והוא הסוג העתיק ביותר בקבוצה וגם הגדול ביותר, כאשר הוא הגיע לאורך של 1.6 מטר, דומה לאורך של סלמנדרת ענק מודרנית, לפי הערכה של חוליות הגב שלו שהגיעו לאורך של שני ס"מ. הוא כנראה התקיים על קרקעית של מים מתוקים והיה בעל מבנה לסתות ושיניים קשיחות מסודרות יחד בשורה, אשר הותאמו לאכילה של טרף קשה כמו סרטנים ורכיכות.

==קישורים חיצוניים==

==הערות שוליים==

קטגוריה:בעלי חיים שתוארו ב-1933
קטגוריה:טקסונים שתוארו בידי צ'ארלס ו. גילמור
קטגוריה:סירניים
קטגוריה:דו-חיים שחיו במזוזואיקון
קטגוריה:בעלי חיים שחיו בקרטיקון עליון באמריקה הצפונית
קטגוריה:בעלי חיים שחיו בפלאוגן באמריקה הצפונית
קטגוריה:מאובני טקסונים שתוארו ב-1933
טומוקי איוואטה

טומוקי איוואטה (ביפנית: 岩田 智輝; נולד ב-7 באפריל 1997 באוסה שביפן) הוא כדורגלן יפני המשחק בעמדת הקשר האחורי בקבוצת ברמינגהאם סיטי, ובנבחרת יפן.

== קריירת מועדונים ==
איוואטה גדל במחלקת הנוער של אויטה טריניטה. הוא שיחק עם המועדון בשלוש הליגות הבכירות ביפן, כולל בליגת העל היפנית, ובסך הכל ערך 113 הופעות ליגה במדי המועדון, בהן הבקיע שבעה שערים.

ב-9 בינואר 2021 חתם איוואטה ביוקוהמה אף. מרינוס מליגת העל היפנית. הוא זכה עם המועדון באליפות יפן לעונת , וזכה בתואר השחקן המצטיין של הליגה בעונה זו.

ב-30 בדצמבר 2022 הושאל איוואטה למשך חצי עונה, עד לתום עונת , לסלטיק מליגת העל הסקוטית, החל מ-1 בינואר 2023. בסיום ההשאלה חתם באופן קבוע בסלטיק.

ב-31 באוגוסט 2024 חתם בברמינגהאם סיטי מהליגה השלישית באנגליה.

== קריירה בינלאומית ==
איוואטה היה חלק מסגל נבחרת יפן לטורניר קופה אמריקה 2019. ב-20 ביוני 2019 ערך את הופעת הבכורה שלו בנבחרת, בתיקו 2-2 נגד נבחרת אורוגוואי במסגרת שלב הבתים של הטורניר. בסך הכל ערך שתי הופעות בטורניר.

== תארים ==
=== קבוצתיים ===
;יוקוהמה אף. מרינוס
* אליפות יפן (1): 2022

=== אישיים ===
* השחקן המצטיין של ליגת העל היפנית (1): 2022
* נבחרת השנה בליגת העל היפנית (1): 2022

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני יוקוהמה אף. מרינוס
קטגוריה:כדורגלני סלטיק
קטגוריה:כדורגלני ברמינגהאם סיטי
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:ספורטאים זרים בסקוטלנד
קטגוריה:ספורטאים זרים באנגליה
קטגוריה:יפנים שנולדו ב-1997
איתמר דוננפלד

איתמר דוננפלד (נולד ב-30 במרץ 1979) הוא מנכ"ל משרד המשפטים. קודם לכן היה עוזרו של חבר הכנסת והשר יריב לוין.

== ביוגרפיה ==
איתמר דוננפלד נולד בחדרה לשרה ויוסף. הוא בעל תואר ראשון במדעי החברה<ref>ראו [https://mayafiles.tase.co.il/RPdf/255001-256000/P255073-00.pdf כאן], עמ' 109</ref> ותואר שני במדיניות ציבורית, שניהם מאוניברסיטת בר-אילן.

בשנים 2005<ref>[https://www.tapuz.co.il/threads/איתמר-דוננפלד-יו-ר-האגודה-החדש.5765571/ איתמר דוננפלד- יו"ר האגודה החדש], באתר תפוז</ref>–2007 שימש יושב ראש אגודת הסטודנטים של אוניברסיטת בר-אילן.<ref>; </ref> כן שימש מ"מ יושב ראש התאחדות הסטודנטים בישראל.<ref>ראו לדוגמה [https://che.org.il/wp-content/uploads/2012/06/נספח_א.pdf כאן], עמ' 260</ref> היה רכז הצעירים של תנועת הליכוד ומראשי צעירי הליכוד.<ref>לדוגמה: ; ; ; [https://www.likud.org.il/likud-youth/כתבות-צעירי-הליכוד/הזמנה-להרמת-כוסית-של-צעירי-הליכוד-לרגל-חג-הפסח-במעמד-שרת-התרבות-והספורט,-הגב-לימור-לבנת הזמנה להרמת כוסית של צעירי הליכוד לרגל חג הפסח במעמד שרת התרבות והספורט, הגב' לימור לבנת], 19 מרס 2012, אתר הליכוד</ref>

בשנים 2011<ref>[https://www.facebook.com/MatzavHaruh/photos/a.176510849086853/181313991939872/ הודעה על מינויו], בגיליון מצב הרוח</ref>–2013 שימש עוזרו של השר לענייני מודיעין דן מרידור.<ref>[https://mr.gov.il/ilgstorefront/he/p/528818 עוזר פוליטי לשר מרידור], באתר מנהל הרכש הממשלתי</ref> לאחר מכן שימש עוזרו של יריב לוין, בהיותו שר התיירות,<ref></ref> יושב ראש הכנסת וחבר כנסת.<ref>; </ref>

בשנים 2020–2021 שימש משנה למנכ"ל הכנסת.

=== מנכ"ל משרד המשפטים ===
בינואר 2023, עם כינונה של ממשלת ישראל ה-37, הודיע שר המשפטים יריב לוין כי דוננפלד ימונה למנכ"ל משרד המשפטים. מינויו אושר בידי נציבות שירות המדינה ובממשלת ישראל.<ref></ref>

== חיים אישיים ==
מתגורר בפתח תקווה. נשוי לקרן דוננפלד, מנהלת במרחב צפון של שירותי בריאות כללית,<ref>[https://en.calameo.com/read/004777306e59ffeca9e6c גפן מגזין המושבות], גיליון 1297, 20 במאי 2022, עמ' 24</ref> ואב לשתי בנות.

== קישורים חיצוניים ==

* [https://www.facebook.com/itamar.donenfeld איתמר דוננפלד ברשת החברתית פייסבוק]
* 
* 

== הערות שוליים ==

קטגוריה:פעילי הליכוד
קטגוריה:מנכ"לי משרד המשפטים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1979
נג'ברצ'קה

נג'ברצ'קה (בהונגרית: Nagybaracska) הוא כפר בנפת באיה שבמחוז באץ'-קישקון בדרום־מזרח הונגריה. עד ל הייתה בו קהילה יהודית.

כמו יישובים רבים באירופה, גם בנג'ברצ'קה אוכלוסיית היישוב נמצאת בירידה. כך, בשנת 1990 חיו בכפר 2,669 תושבים ובשנת 2022 חיו בו רק 2,227 תושבים.

שמו של הכפר נג'ברצ'קה הוזכר במסמכים לראשונה בשנת 1318.

== יהודי נג'ברצ'קה ==
יהודים חיו בעיירה במאה ה-19 ובמאה ה-20, על פי מפקד הקהילות היהודיות בהונגריה חיו בקהילה 63 יהודים. בשנת 1944 נרצחו יהודים רבים מהכפר במהלך שואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|32
|
|-
|1880
|60
|3,183
|-
|1910
|90
|
|-
|1920
|70
|
|-
|1930
|77
|
|-
|1941
|67
|3,349
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA367#v=onepage&q&f=false נג'ברצ'קה] בפנקס הקהילות הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
נמשנאדאודבר

נמשנאדאודבר (בהונגרית: Nemesnádudvar) הוא כפר בנפת באיה שבמחוז באץ'-קישקון בדרום־מזרח הונגריה. עד ל הייתה בו קהילה יהודית.

כמו יישובים רבים באירופה, גם בנמשנאדאודבר אוכלוסיית היישוב נמצאת בירידה. כך, בשנת 1990 חיו בכפר 2,217 תושבים ובשנת 2022 חיו בו רק 1,713 תושבים.

שמו של הכפר נמשנאדאודבר הוזכר במסמכים לראשונה בשנת 1432.

== יהודי נמשנאדאודבר ==
יהודים חיו בעיירה במאה ה-19 ובמאה ה-20. בשנת 1944 נרצחו יהודים רבים מהכפר במהלך שואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|12
|2,147
|-
|1910
|17
|
|-
|1920
|13
|
|-
|1930
|11
|
|-
|1941
|13
|3,097
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
צפון פורטוגל

מיקום צפון פורטוגל בפורטוגל
צפון פורטוגל (בפורטוגזית: Região do Norte) הוא חבל ארץ בצפון פורטוגל. זהו האזור המאוכלס ביותר בפורטוגל, לפני ליסבון, והשלישי בגודלו לפי שטח. לפי מפקד האוכלוסין של שנת 2017 האזור מנה באותה העת 3,576,205 תושבים. שטחו של האזור הוא 32,278 קילומטרים. נכון ל-2017 צפיפות האוכלוסין באזור צפון פורטוגל היה 173 תושבים לקמ"ר.

אזור צפון פורטוגל הוא אחד מחמשת תתי-האזורים של פורטוגל. העיר פורטו, המכילה כמיליון תושבים, מהווה את מרכז האוכלוסייה העיקרי של אזור צפון פורטוגל. אזור המטרופולין של פורטו, אשר גדול בהרבה, מכיל כ-2.99 מיליון תושבים וכולל בין היתר את הערים השכנות בראגה, וגימארייש.

אזור צפון פורטוגל יושב לראשונה על ידי שבטים פרה-קלטיים וקלטיים שונים עוד לפני שביקרו בו מספר תרבויות ים תיכוניות שעסקו במסחר, כולל יוונים, קרתגים, לפני שנכבש על ידי הרומאים, לפני שהפלישה של השבטים הגרמאניים לאזור, על ולפני שהמורים והוויקינגים ערכו באזור מתקפות שונות.

== גלריית תמונות ==
<gallery widths="250px">
Rio_Lima_1.jpg|נהר קאבאדו בפארק הלאומי פנהדה-גרס
Parque_Litoral.jpg|פארק ליטורל באספוסנדה
Oporto_terraced_vineyards.jpg|אזור עמק הדורו בו מופקים יינות פורטו
Porto_Ribeira.jpg|העיר העתיקה של פורטו
</gallery>

== קישורים חיצוניים ==

קטגוריה:פורטוגל: גאוגרפיה